b'\n_START_ARTICLE_\nDen internasjonale konvensjonen om regulering av hvalfangst\n_START_PARAGRAPH_\nDen internasjonale konvensjonen om regulering av hvalfangst er en internasjonal avtale fra 1946 som ble utformet for \xc3\xa5 gj\xc3\xb8re hvalfangst b\xc3\xa6rekraftig. Den regulerer urfolks-, forsknings- og kommersiell fangst av hval for femtini medlemsnasjoner._NEWLINE_Konvensjonen ble signert av 42 stater i Washington, D.C. den 2. desember 1946 og tr\xc3\xa5dte i kraft i 10. november 1948. Den f\xc3\xb8rste store revisjonen ble signert 19. november 1956, da ble blant annet definisjonen av et hvalfangstfart\xc3\xb8y utvidet til \xc3\xa5 gjelde helikoptre s\xc3\xa5 vel som skip. Konvensjonen avl\xc3\xb8ste Den internasjonale avtalen om regulering av hvalfangst fra 1937 med endringer av 1938 og 1945._NEWLINE_Konvensjonens form\xc3\xa5l er \xc3\xa5 beskytte alle hvalbestander fra overbeskatning, \xc3\xa5 etablere et system for internasjonal regulering av fangsten for \xc3\xa5 sikre bevaring og utvikling av hvalbestanden, og \xc3\xa5 sikre den betydelige naturressursen hvalbestandene utgj\xc3\xb8r for fremtidige generasjoner. Det prim\xc3\xa6re verkt\xc3\xb8yet for \xc3\xa5 arbeide mot disse m\xc3\xa5lene er Den internasjonale hvalfangstkommisjonen. Kommisjonen har gjort en rekke endringer i handlingsplanen som utgj\xc3\xb8r storparten av konvensjonen, noe som reflekterer endringer i \xc3\xb8konomiske, \xc3\xb8kologiske og kommersielle standarder.\n_START_SECTION_\nDeltagere\n_START_PARAGRAPH_\nNasjoner som har signert konvensjonen er Antigua og Barbuda, Argentina, Australia, \xc3\x98sterrike, Brasil, Chile, Republikken Kina (utvist og erstattet med Folkerepublikken Kina), Costa Rica, Danmark, Dominica, Finland, Frankrike, Tyskland, Grenada, Guinea, India, Irland, Italia, Japan, Kenya, S\xc3\xb8r-Korea, Mexico, Monaco, Marokko, Nederland, New Zealand, Norge, Oman, Panama, Peru, Russland, Saint Kitts og Nevis, Saint Lucia, Saint Vincent og Grenadinene, Senegal, Salomon\xc3\xb8yene, S\xc3\xb8r-Afrika, Spania, Sveits, Sverige, Storbritannia og USA.'